b'\n_START_ARTICLE_\nGrad Vaj\xc5\xa1kra\n_START_PARAGRAPH_\nGrad Vaj\xc5\xa1kra (nem. Landskron) oziroma njegove ru\xc5\xa1evine se nahajajo severovzhodno od  Beljak na zahodnjem vzno\xc5\xbeju  Osojske Ture na skalnem vrhu platoja, ki se 135 m dviga nad ravnino.  Pod grajsko skalo le\xc5\xbei naselje \xc5\xa0t. Andra\xc5\xbe na zahodnem delu  Osojsko jezero, nedale\xc4\x8d od Belja\xc5\xa1kega predela  Vaj\xc5\xa1kre._NEWLINE_V okviru kompleksa grajskih ru\xc5\xa1evin je v poletnih mesecih razstava  ptic roparic.\n_START_SECTION_\nZgodovina\n_START_PARAGRAPH_\nKraj je leta 878 omenjen v darovnici lastnine bavarskemu samostanu   Alt\xc3\xb6tting. Leta 1028 je grof  Ozzi ustanovitelj samostana v  Osojah lastnik obmo\xc4\x8dja, na katerem so grofje Strm\xc5\xa1ki zgradili grad.  Leta 1330 je grad z gospostvom s prodajo pre\xc5\xa1el v last  Ortenbur\xc5\xbeanov.  Pod imenom Landskron pa se prvi\xc4\x8d pojavi v listini iz 25. julija 1351._NEWLINE_Z zamenjavo grad in gospostvo leta 1355 pridobijo  Habsbur\xc5\xbeani od njih pa leta  1392 v zastavo Celjski grofje.  V letih 1436\xe2\x80\x931447 je bil v zastavi gospodom  Stubenber\xc5\xa1kih. Leta 1511 ga je cesar  Maksimilijan I.  podaril   Vite\xc5\xa1kemu redu sv. Jurija, ki ga po po\xc5\xbearu leta 1542 niso obnovili._NEWLINE_Leta 1542 je grad pridobil Kri\xc5\xa1tof Khevenh\xc3\xbcller. Od  1543 je nosila dru\xc5\xbeina predikat  "von Landskron", grad pa je postal sede\xc5\xbe  Khevenh\xc3\xbcller-jev. Pod  Khevenh\xc3\xbcllerji je bil grad  dograjen in raz\xc5\xa1irjen; od 1600 je grad Vaj\xc5\xa1kra krasen gosposki renesan\xc4\x8dni sede\xc5\xbe  in je imel dvojno obro\xc4\x8dno obzidje s sedmimi stolpi. Veljal je za sredi\xc5\xa1\xc4\x8de dru\xc5\xbeabnega \xc5\xbeivljenja Koro\xc5\xa1ke de\xc5\xbeele. Leta  1552 je pri\xc5\xa1el na obisk celo cesar  Karel V..  Po zasegu gradu kot dela razlastitve protestantskega plemstva, ki je bila izvedena leta 1628, je posest leta  1639 pridobil grof  Dietrichstein._NEWLINE_Zaradi svoje izpostavljene pozicije je grad  ve\xc4\x8dkrat zajel  po\xc5\xbear zaradi udarov strele (zgodnje 16. stoletje, 1542, 1585 in 1812). Po zadnjem po\xc5\xbearu streha ni bila ve\xc4\x8d popravljena in stavba je bila prepu\xc5\xa1\xc4\x8dena propadanju. _NEWLINE_Leta 1953 je  grajsko poslopje revitaliziral Hans Maresch, eden od najve\xc4\x8djih lastnikov gozdov v Ro\xc5\xbeu. Grad se sedaj uporablja v turisti\xc4\x8dne namene.'